title: Ermita de la Virchen de les Dos Aigües
text: La ermita de la Virchen de les Dos Aigües (en catalán y oficialment Mare de Déu de les Dos Aigües, en castellano Nuestra Señora de las Dos Aguas) ye una ermita situada en lo municipio zaragozano de Nonasp, en la comarca de lo Baixo Aragón-Casp.
  
  Se troba amán de lo forcallo entre los ríos Matarranya y Algars.
  
  Arquitectura
  Construyida en lo sieglo XVIII, la ermita tien una sola nau con cinco trampos cubiertos con boveda de meyo canyón con lunetos. La suya cabecera ye de planta quadrada y ye rematada en una cupula hemiesferica sobre pechinas y linterna d'iluminación.
  
  Las dos campanas de la ermita fuoron fundidas en lo sieglo XIX, veyendo-se en una d'ellas la marca de fabrica DENCAUSSE.
  
  Tradicions
  Dende l'anyo 1941 se fa una romería dende los lugars de Nonasp, Favara y Maella lo primer domingo de septiembre, pa celebrar la Natividat d'a Virchen (8 de setiembre). Se fa una misa, se reculle pan bendeciu en lo camarín de la Virchen y se fa una chenta popular, rematando de tardis con lo rezo d'una Salve.
  
  Referencias
  
  Vinclos externos
    En campaners.com
  
  Ermitas d'o Baixo Aragón-Casp
  Ermitas d'a provincia de Zaragoza